Diari Oficial de la Generalitat Valenciana


Sumari del DOGV 3801, del 26-07-2000 (2000/6161)

Informació pública del programa de desenvolupament d'actuació urbanística integrada UE-3 PGOU de Benidorm.
----------------------------------------------------------------------------------------------------------

### Dades del document

Número de DOGV
:   3801

Data del DOGV
:   26-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6161


Organisme emissor
:   València Paradis, SL

Tipus de document
:   Anunci

Informació pública del programa de desenvolupament d'actuació urbanística integrada UE-3 PGOU de Benidorm. [2000/X6161]
  
L'entitat Valencia Paraíso, SL, domiciliada a València, carrer del Cronista Carreres núm. 9-6é, amb CIF B'20031680, als efectes del que disposa la Llei Reguladora de l'Activitat Urbanística i en especial en els seus arts. 46 i 48, posa en coneixement de tots els possibles interessats i sotmet a informació pública:
  
1r. Que, amb data 20 de juliol de 2000, s'ha presentat davant de l'Ajuntament de Benidorm (Alacant), programa per al desenvolupament d'actuació integrada que conté alternativa tècnica (comprensiva d'estudi de detall, avantprojecte d'urbanització i projecte de reparcel·lació), a l'objecte de desenvolupar i executar les obres d'urbanització dels terrenys que es detallen i que s'hi comprenen inclosos en la UE-3 del Pla General d'Ordenació Urbana de Benidorm, partida coneguda com Serra Gelada.
  
2n. L'àmbit d'actuació del programa inclou llista de titulars cadastrals de la unitat d'execució presentada a la Notaria on es protocol·litza el programa a l'objecte que es practiquen les pertinents notificacions.
  
3r. L'alternativa tècnica i els documents que l'acompanyen s'han protocol·litzat a la Notaria del senyor Ramón Rius Mestre a Benidorm, Edifici la Gavina núm. 1-2ª, Platja de Llevant.
  
4t. Un exemplar de l'alternativa tècnica esmentada s'ha dipositat amb data de 20 de juliol de 2000 a l'Ajuntament de Benidorm.
  
5é. El present anunci es publicarà en el periòdic Información i en el Diari Oficial de la Generalitat Valenciana.
  
6é. Dins del termini de vint dies, comptador des de la publicació de l'últim d'aquests anuncis, qualsevol persona podrà comparèixer a la Notaria del senyor Ramón Rius Mestre, a Benidorm, Edifici la Gavina núm. 1-2ª, Platja de Llevant, horari de 10 a 14 hores, i obtenir, a costa seua, còpia total o parcial de l'acta que conté l'alternativa tècnica i documentació complementària o sol·licitar-ne l'exhibició.
  
Igualment es podrà consultar la documentació esmentada i l'expedient administratiu format a l'efecte a l'Ajuntament de Benidorm els dies hàbils de 9 a 14 hores.
  
7é. Dins del termini esmentat de vint dies podran presentar-se davant de l'Ajuntament de Benidorm, al·legacions al programa i projectes presentats o alternatives tècniques que vulguen competir amb l'exposada al públic, sense perjudici del dret a pròrroga previst en la llei esmentada.
  
8é. Una vegada finalitzat el termini indicat en els cinc dies següents podran presentar-se en plica tancada, a l'Ajuntament de Benidorm, proposicions juridicoeconòmiques per a executar qualsevol de les alternatives tècniques que s'hagen formulat. Una vegada finalitzat el termini esmentat tindrà lloc l'obertura de pliques.